Document ID: /roh_data/filtered/swiss_laws_in_ROHinterleaved.jsonl.gz/26858

This text was translated from FR into Rumantsch Grischun.

Ont également qualité pour recourir dans les procédures fédérales et cantonales, indépendamment des autres dispositions en la matière:a. les communes, lorsque leur territoire est en cause;b. les organisations spécialisées d’importance nationale, reconnues par le Département fédéral de l’environnement, des transports, de l’énergie et de la communication. Les cantons peuvent également recourir contre des décisions des autorités fédérales. Lorsque la procédure comporte un droit de recours au sens du al. 1, l’autorité communique sa décision aux communes et aux organisations spécialisées par écrit ou par une publication dans la Feuille fédérale ou dans l’organe officiel du canton. Les communes et les organisations qui n’ont pas formé de recours ne peuvent plus intervenir comme partie dans la suite de la procédure que si la décision est modifiée en faveur d’une autre partie et qu’elle leur porte atteinte. Lorsque le droit fédéral ou cantonal prévoit une procédure d’opposition antérieure à la prise de décision, les communes et les organisations n’ont qualité pour recourir que si elles sont intervenues dans la procédure d’opposition à titre de partie. Dans ce cas, la demande doit être publiée conformément aux règles énoncées à l’al. 3. L’al. 3 n’est pas applicable lorsque la décision sur le projet est rendue dans la procédure prévue par la loi fédérale du 20 juin 1930 sur l’expropriation. La désignation de l’unité administrative a été adaptée selon l’art. 4a de l’O du 15 juin 1998 sur les publications officielles (RO 1998 1526).Voir l’O du DETEC du 16 avr. 1993 (RS 704.5).Introduit par le ch. II 2 de la LF du 24 mars 1995, en vigueur depuis le 1 fév. 1996 (RO 1996 214 224; FF 1991 III 1137).Introduit par le ch. II 2 de la LF du 24 mars 1995, en vigueur depuis le 1 fév. 1996 (RO 1996 214 224; FF 1991 III 1137).RS 711Introduit par le ch. II 2 de la LF du 24 mars 1995, en vigueur depuis le 1 fév. 1996 (RO 1996 214 224; FF 1991 III 1137).

En proceduras federalas e chantunalas èn – independentamain da las ulteriuras disposiziuns processualas – autorisadas da far recurs er:a. las vischnancas, sche lur territori è pertutgà;b. las organisaziuns spezialisadas d’impurtanza naziunala ch’èn renconuschidas dal Departament federal per ambient, traffic, energia e communicaziun . Il dretg da far recurs cunter disposiziuns d’autoritads federalas han er ils chantuns. Sch’igl exista en ina procedura in dretg da far recurs tenor l’alinea 1, communitgescha l’autoritad sia disposiziun a las vischnancas ed a las organisaziuns spezialisadas en scrit u tras la publicaziun en il Fegl uffizial federal ubain en l’organ da publicaziun chantunal. Las vischnancas e las organisaziuns che n’han betg fatg recurs pon sa participar a l’ulteriur andament da la procedura mo pli sco partida, sche la disposiziun vegn midada a favur d’ina autra partida, uschia ch’ella chaschuna in pregiudizi per talas.  Sch’il dretg federal u il dretg chantunal prevesa ch’i vegnia realisada ina procedura da protesta avant che decretar la disposiziun, han las vischnancas e las organisaziuns il dretg da far recurs mo, sch’ellas èn sa participadas sco partida a questa procedura da protesta. En quest cas sto la dumonda vegnir publitgada tenor las prescripziuns da l’alinea 3. Sch’il project vegn tractà en la procedura tenor la Lescha federala dals 20 da zercladur 1930 davart l’expropriaziun, n’è l’alinea 3 betg applitgabel. La designaziun da l’unitad administrativa è vegnida adattada, applitgond l’art. 4a da l’O dals 15 da zer. 1998 davart las publicaziuns uffizialas (SR 170.512.1).Guardar l’art. 1 da l’O dal DATEC dals 16 d’avr. 1993 (SR 704.5).Integrà tras la cifra II 2 da la LF dals 24 da mars 1995, en vigur dapi il 1. da favr. 1996 (AS 1996 214 223; BBl 1991 III 1121).Integrà tras la cifra II 2 da la LF dals 24 da mars 1995, en vigur dapi il 1. da favr. 1996 (AS 1996 214 223; BBl 1991 III 1121).SR 711Integrà tras la cifra II 2 da la LF dals 24 da mars 1995, en vigur dapi il 1. da favr. 1996 (AS 1996 214 223; BBl 1991 III 1121).